open-index/open-wikipedia-markdown huggingface dataset:
Επαγωγική εστία

250px|μικρογραφία|δεξιά|Επαγωγική εστία
Οι **Επαγωγικές εστίες** θερμαίνουν ένα μαγειρικό σκεύος με ηλεκτρική επαγωγή, αντί της θερμικής αγωγιμότητας που χρησιμοποιείται στις ηλεκτρικές εστίες και για το μαγείρεμα σε φωτιά. Σχεδόν για όλα τα μοντέλα των επαγωγικών εστιών, το μαγειρικό σκεύος πρέπει να είναι κατασκευασμένο ή να περιέχει σημαντικές ποσότητες από ένα σιδηρομαγνητικό μέταλλο, όπως χυτοσίδηρο ή ανοξείδωτο χάλυβα. Τα σκεύη και δοχεία από χαλκό, γυαλί και αλουμίνιο μπορούν να τοποθετηθούν σε ένα δίσκο διασύνδεσης από σιδηρομαγνητικό υλικό, ο οποίος λειτουργεί σαν μια συμβατική εστία.

Σε μία κουζίνα επαγωγής, κάτω από το δοχείο μαγειρέματος βρίσκεται ένα πηνίο από σύρμα χαλκού, μέσα από το πηνίο διέρχεται εναλλασσόμενο ηλεκτρικό ρεύμα. Το προκύπτον ταλαντούμενο μαγνητικό πεδίο επάγει μια μαγνητική ροή, το σιδηρούχο σκεύος δρα όπως η δευτερεύουσα περιέλιξη ενός μετασχηματιστή. Ο στροβιλισμός του ρεύματος που διαρρέει την αντίσταση του μαγειρικού σκεύους, το θερμαίνει.

## Οφέλη
250px|μικρογραφία|δεξιά|Σε μια επαγωγική εστία μπορεί να βράσει νερό τοποθετώντας το σκεύος πάνω από πολλά στρώματα χαρτιού. Το χαρτί παραμένει άθικτο, καθώς θερμότητα παράγεται μόνο στο κάτω μέρος του σκεύους
Το μαγείρεμα σε επαγωγική εστία παρέχει ταχύτερη θέρμανση, βελτιωμένη θερμική απόδοση και πιο ελεγχόμενη θέρμανση σε σχέση με το μαγείρεμα με θερμική αγωγιμότητα. Παρέχει επίσης ακριβή έλεγχο της θερμότητας, παρόμοιο με αυτόν μιας εστίας φυσικού αερίου.  Ένα στοιχείο επαγωγής έχει απόδοση θέρμανσης συγκρίσιμη με έναν καυστήρα αερίου, αλλά είναι πολύ πιο αποδοτικό από ενεργειακή άποψη.  Η επιφάνεια μαγειρέματος θερμαίνεται μόνο κάτω από το σκεύος και έτσι δεν φτάνει σε επικίνδυνα υψηλή θερμοκρασία. Το σύστημα ελέγχου διακόπτει τη λειτουργία του στοιχείου αν δεν υπάρχει δοχείο επάνω από τη θέση μαγειρέματος ή αν το δοχείο δεν είναι αρκετά μεγάλο. Οι επαγωγικές εστίες καθαρίζονται εύκολα, επειδή η επιφάνεια μαγειρέματος είναι επίπεδη και λεία και δεν ζεσταίνεται αρκετά για να καούν τρόφιμα πάνω σε αυτή.

Η μονάδα μπορεί να ανιχνεύσει αν υπάρχουν μαγειρικά σκεύη επάνω στην εστία, μέσω της παρακολούθησης της ισχύος που παρέχεται. Με αυτόν τον τρόπο μπορεί να κρατήσει ένα δοχείο μόλις σιγοβράζει, ή να σβήσει αυτόματα ένα μάτι όταν αποσυρθεί το μαγειρικό σκεύος.

Επειδή η επαγωγική εστία είναι λεπτή σε σχέση με μια επιφάνεια μαγειρέματος που λειτουργεί με αέριο ή ηλεκτρική αντίσταση, η πρόσβαση αναπηρικού αμαξιδίου είναι καλύτερη, τα πόδια του χρήστη μπορούν να είναι κάτω από την εστία και τα χέρια του χρήστη μπορούν να είναι πάνω από το μαγειρικό σκεύος.

## Παραπομπές


Κατηγορία:Μαγειρική
Κατηγορία:Οικιακές συσκευές
Κράση (γραμματική)

**Κράση** (αρχ. κρᾶσις) στη φωνητική ονομάζεται το φθογγικό πάθος κατά το οποίο γίνεται  συγχώνευση του τελικού φωνήεντος ή διφθόγγου μιας λέξης με το αρχικό φωνήεν ή την αρχική δίφθογγο της ακόλουθης, προς αποφυγή της χασμωδίας.  Το φαινόμενο της κράσης παρατηρείται στην αρχαία ελληνική γλώσσα, όπου και περιγράφτηκε για πρώτη φορά.  Πάνω από το φωνήεν που προκύπτει από την κράση σημειώνεται το διακριτικό σημείο κορωνίδα (αρχ. κορωνίς). 
## Ελληνική γλώσσα

### Σύγχρονη
Στη σύγχρονη μονοτονική ορθογραφία η κορωνίδα παραλείπεται.  Σημειώνεται η απόστροφος  στη θέση του φθόγγου  που αποσιωπήθηκε, π.χ.: μου (εί)παν - μού’παν [ˈmupan], ούτ(ε) αυτός - ουτ’ αυτός [utaˈftɔs].  Όταν αποβάλλεται ο τελικός φθόγγος της πρώτης λέξης σημειώνεται στη θέση του απόστροφος π.χ. το όνειρο - τ΄όνειρο (έκθλιψη). Όταν αποβάλλεται ο πρώτος φθόγγος της ακόλουθης λέξης  σημειώνεται στη θέση του απόστροφος π.χ. πού είναι; - πού ΄ναι; (αφαίρεση).  Όταν δημιουργείται νέος φθόγγος ως αποτέλεσμα της συναλοιφής, διαφορετικός από τον τελευταίο και τον πρώτο των γειτονικών λέξεων, τότε το φαινόμενο καλείται κράση: *...και *'σόπλενα** (σου έπλενα) τα πόδια δουλωμένο...(Βαλαωρίτης), Κάστρο **πόχουν*' (που έχουν) δέσει με γητειές και μάγια. (Γρυπάρης).*

### Αρχαία
Στα αρχαία ελληνικά κράση συνήθως παθαίνουν οι τύποι  άρθρων  και  αναφορικών αντωνυμιών που λήγουν σε φωνήεν ή δίφθογγο, η λέξη ἐγώ με τη λέξη οἷμαι και οἷδα, ο σύνδεσμος καὶ και η πρόθεση πρό, (πρό ἔργου - προὔργου), ο σύνδεσμος μέντοι με το μόριο ἄν (μεντἄν). Όταν παθαίνει κράση το ἕτερος, τότε αντικαθίσταται από την παλαιότερη μορφή της αντωνυμίας ἅτερος (ὁ ἕτερος-ἅτερος). Αν η δεύτερη λέξη είναι άτονη, τότε η συλλαβή που προκύπτει είναι άτονη (καὶ ἐν - κἀν). Αν η δεύτερη συλλαβή έχει γιώτα, τότε στη νέα συλλαβή μένει είτε το γιώτα μόνο του είτε προσγεγραμμένο είτε υπογεγραμμένο (καὶ ἱκετεύω - χἰκετεύω, τὸ ἱμάτιον - θοἰμάτιον, καὶ εἶτα - κᾆτα). Τα ψιλόπνοα μη ηχηρά  κ,π,τ τρέπονται στα αντίστοιχα δασέα χ,φ,θ (καὶ ὅπως - χὤπως).

## Παραδείγματα

### Αρχαία ελληνικά
* τὰ ἄλλα - τἆλλα
* ἐγὼ οἷμαι - ἐγᾦμαι 
* καὶ ἐγώ - κἀγώ 
* τὰ αὐτά - ταὐτά 
* καὶ ἔπειτα - κἄπειτα 
* τὸ ὄνομα - τοὔνομα 
* τὸ ἐλάχιστον - τοὐλάχιστον
* τὸ ἐναντίον - τοὐναντίον

Όταν όμως η πρώτη από τις λέξεις που συγχωνεύονται είναι τύπος που αποτελείται μόνο από ένα φωνήεν ή μία δίφθογγο με δασεία, τότε στη θέση της κορωνίδας σημειώνεται η δασεία: 
* ὁ ἀνήρ - ἁνήρ
* ὁ ἄνθρωπος - ἅνθρωπος 
* ἅ ἄν - ἅν 
* οὗ ἕνεκα – οὕνεκα  
### Γαλλικά
 

* de le - du 
* de les - des
* à le - au
* à les – aux
* ce est - c’est
* de accord - d’accord
* je ai - j’ai

### Ισπανικά

* de el - del
* a el - al

## Πηγές
* Αχιλλέως Τζάρτζανου, Γραμματική της αρχαίας ελληνικής γλώσσης, Θεσσαλονίκη-Αθήνα 1996, ISBN 960-343-232-6.
* Νεοελληνική γραμματική της δημοτικής, Ινστιτούτο νεοελληνικών σπουδών (Ιδρυμα Μανόλη Τριανταφυλλίδη), Θεσσαλονίκη 1996, ISBN 960-231-027-8.
* André Mirambel «Η νέα ελληνική γλώσσα, περιγραφή και ανάλυση», (Τίτλος πρωτοτύπου: La langue grècque modèrne, description et analyse), μετέφραση Σταμ. Κ. Καρατζά, Ίδρυμα Μανόλη Τριανταφυλλίδη, Θεσσαλονίκη 1988, ISBN 960-231-022-7.

Κατηγορία:Γραμματική
Ιωάννα Γαϊτάνη

Η **Ιωάννα (Γιάννα) Γαϊτάνη** (γεν. 1959) είναι Ελληνίδα έμπορος και πολιτικός. Είναι ιδρυτικό μέλος του ΣΥΡΙΖΑ, με τον οποίο διετέλεσε βουλευτής από τον Ιούνιο του 2012 έως τον Αύγουστο του 2015. Στις 21 Αυγούστου 2015, μαζί με άλλους 24 βουλευτές του ΣΥΡΙΖΑ, συνίδρυσε την Κ.Ο. της Λαϊκής Ενότητας.

## Βιογραφία
Γεννήθηκε στη Βέροια το 1959. Το 1987 εντάχθηκε στην Οργάνωση Σοσιαλιστική Επανάσταση (Ο.Σ.Ε.). Το 2001 έγινε στέλεχος της ΔΕΑ. Συμμετέχει στην Πρωτοβουλία Γυναικών ενάντια στο χρέος και τα μέτρα λιτότητας από το 2011. Εξελέγη βουλευτής με τον ΣΥΡΙΖΑ στην Α΄ Θεσσαλονίκης τον Ιούνιο του 2012 και επανεξελέγη τον Ιανουάριο του 2015. Κατά τη ψηφοφορία για την Εκλογή Προέδρου της Δημοκρατίας, αντιτάχθηκε στην υποψηφιότητα του Προκόπη Παυλόπουλου και απείχε κατά τη ψηφοφορία. Ήταν μία από τους 32 βουλευτές του ΣΥΡΙΖΑ που καταψήφισαν το τρίτο μνημόνιο στις 14 Αυγούστου του 2015 και μία βδομάδα μετά συνίδρυσε την Κ.Ο. της Λαϊκής Ενότητας.

## Πηγές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Α΄ Θεσσαλονίκης
Ύφαλος της Μάρσα Αλάμ

Ο **Ύφαλος της Μάρσα Αλάμ** (*[[αραβικά]] : مرسى علم*) είναι νησί, κοραλιογενής ύφαλος, της Αιγύπτου στην Ερυθρά Θάλασσα στα ανοιχτά της πόλης Μάρσα Αλάμ. Είναι δημοφιλής τουριστικός καταδυτικός προορισμός.

Απέχει 4 χλμ από την Μάρσα Αλάμ, έχει μακρόστενο σχήμα με μήκος του υφάλου που το περιβάλει σχεδόν 2 χλμ. Είναι ένας μισοβυθισμένος ύφαλος με κοράλλια, θαλάσσιες ανεμώνες, το καλοκαίρι κυρίως ο ύφαλος φιλοξενεί πολλά δελφίνια.

## Παραπομπές


Κατηγορία:Νησιά της Αιγύπτου στην Ερυθρά θάλασσα
Κατηγορία:Κοραλλιογενή νησιά
Φαέθων (αποσαφήνιση)

**Φαέθων** είναι αρχαίο ελληνικό ανδρικό όνομα.

Με το όνομα είναι γνωστά:
*Φαέθων, μυθολογικός γιος του Ήλιου και της Κλυμένης στην αρχαία ελληνική μυθολογία

τα πτηνά:
*Φαέθων (πτηνό), θαλάσσια, πελαγικά πτηνά της οικογενείας των Φαεθοντιδών, που απαντούν στις τροπικές θάλασσες των τριών σημαντικότερων ωκεανών της υφηλίου, με είδη τα:
**Φαέθων με κόκκινο ράμφος (*Phaethon aethereus*)
**Φαέθων με κόκκινη ουρά (*Phaethon rubricauda*)
**Φαέθων με λευκή ουρά (*Phaethon lepturus*)

ο αστεροειδής:
*3200 Φαέθων αστεροειδής με ασυνήθιστη τροχιά που τον φέρνει πιο κοντά στον Ήλιο από οποιοδήποτε ονοματισμένο αστεροειδή, με διάμετρο 5,1 χλμ.
Εκλογές στην Ιαπωνία

Στην Ιαπωνία διεξάγονται τριών ειδών **εκλογές**: γενικές εκλογές για τη Βουλή των Αντιπροσώπων κάθε 4 χρόνια (ή νωρίτερα αν διαλυθεί η Κάτω Βουλή πιο νωρίς από το κανονικό), εκλογές στη Βουλή των Συμβούλων που διεξάγονται κάθε 3 χρόνια για την ανανέωση του μισού των μελών της και τοπικές εκλογές κάθε 4 χρόνια σε νομούς, πόλεις και χωριά. Η ελάχιστη ηλικία χορήγησης δικαιώματος ψήφου είναι τα 18 χρόνια, με απόφαση που ψηφίστηκε από τη Δίαιτα τον Ιούνιο του 2015.

## Εθνικές εκλογές
Η *Εθνική Δίαιτα * (*Kokkai*) είναι διθάλαμη: η Βουλή των Αντιπροσώπων (*Shugi-in*) αριθμεί 480 αιρετά μέλη με 4ετή θητεία που εκλέγονται σε μονοεδρικές περιφέρειες και 180 μέλη που εκλέγονται αναλογικά σε 11 διαμερίσματα.
Η *Βουλή των Συμβούλων* (*Sangi-in*) αριθμεί 242 μέλη, που εκλέγονται για 6ετή θητεία, από τα οποία τα 146 σε 47 μονοεδρικές και πολυεδρικές περιφέρειες με απλή μη μεταβιβάσιμη ψήφο και 96 με αναλογική σε εθνικό επίπεδο. Το αναλογικό σύστημα επιτρέπει στους ψηφοφόρους να ψηφίζουν έναν μοναδικό υποψήφιο της αρεσκείας τους στην κομματική λίστα. Το ήμισυ της Βουλής των Συμβούλων εκλέγεται κάθε 3 χρόνια σε τακτικές εκλογές των μελών της Αίθουσας των Συμβούλων (*Sangiin giin tsūjō-senkyo*).

### Άνω Βουλή (Οίκος των Συμβούλων)
Εκλογές διεξήχθησαν τα έτη 1947, 1950, 1953, 1956, 1959, 1962, 1965, 1968, 1971, 1974, 1977, 1980, 1983, 1986, 1989, 1992, 1995, 1998, 2001, 2004, 2007, 2010, 2013, 2016, 2019, 2022 και 2025.

## Πρόσφατες εκλογές (2025)

### 2007

### 2010
Στις εκλογές του 2010 το Δημοκρατικό Κόμμα της Ιαπωνίας (DPJ) παρέμεινε το μεγαλύτερο κόμμα, ωστόσο ο κυβερνών συνασπισμός σημείωσε απώλειες.

### 2013
Εκλογές για τη Βουλή των Συμβούλων (Dainijūsankai Sangiingiin Tsūjōsenkyo) στην Ιαπωνία διεξήχθησαν στις 21 Ιουλίου 2013. 

### 2016

### 2019

### 2022

### Κάτω Βουλή
Γενικές εκλογές διενεργήθηκαν τα έτη 1890, 1892, 1894 (Μάρτιος),  1894 (Σεπτ.), 1898 (Μάρτιος), 1898 (Αύγουστος), 1902, 1903, 1904, 1908, 1912, 1915, 1917, 1920, 1924, 1928, 1930, 1932, 1936, 1937, 1942, 1946, 1947, 1949, 1952, 1953, 1955, 1958, 1960, 1963, 1967, 1969, 1972, 1976, 1979, 1980, 1983, 1986, 1990, 1993, 1996, 2000, 2003, 2005, 2009, 2012, 2014, 2017, 2021, 2024 και 2026.

## Πρόσφατες εκλογές (2026)

## Προηγούμενες γενικές εκλογές
### 2009

### 2012
Στις εκλογές για τη Βουλή των Αντιπροσώπων στις 16 Δεκεμβρίου 2012, το Φιλελεύθερο Δημοκρατικό Κόμμα (LDP) κέρδισε 294 έδρες και ο σύμμαχός τους, το Νέο Κόμμα Κομέιτο πήρε 31 έδρες.

### 2014

Οι γενικές εκλογές για την εκλογή των μελών της Βουλής των Αντιπροσώπων διεξήχθησαν στις 14 Δεκεμβρίου 2014. Οι εκλογές της Κάτω Βουλής οδήγησαν και σε εκλογή πρωθυπουργού από τη Δίατα και στο διορισμό νέου υπουργικού συμβουλίου (αν και επαναδιορίστηκαν οι ίδιοι υπουργοί). Πρωθυπουργός έγινε ξανά ο Σίνζο Άμπε.

### 2017

### 2021

### 2024

## Παραπομπές
Νησιά Αδελφοί

μικρογραφία|Το νησί "Μεγάλος Αδελφός"
μικρογραφία|Το νησί Μικρός Αδελφός
Τα **Νησιά Αδελφοί** (*[[αραβικά]] : , Αλ Ακχαουεΐν*) είναι δύο νησιά της Αιγύπτου  στην Ερυθρά Θάλασσα που βρίσκονται 67 χιλιόμετρα (42 μίλια) από την πόλη Αλ Κουσαΐρ. Το νησί "Μεγάλος Αδελφός" φιλοξενεί ένα φάρο που οικοδομήθηκε από τους Βρετανούς το 1883. Το νησί "Μικρός Αδελφός" βρίσκεται σε απόσταση ένα χιλιόμετρο νότια από τον Μεγάλο Αδελφό.

Τα νησιά είναι μια περιοχή κατάδυσης που χαρακτηρίζεται από κοράλλια και τα δύο ναυάγια: το πλοίο "Μουμίντια" και το πλοίο "Αΐντα". Τα νησιά επίσης φημίζονται για τους λευκούς και άλλα είδη καρχαριών στα νερά τους. Ωστόσο η  κατάδυση ενδείκνυνται μόνο για πολύ έμπειρους δύτες, λόγω της απομονωμένης θέσης των νησιών, τις δύσκολες συνθήκες της κατάδυσης, και τα πολύ ισχυρά ρεύματα. Κατά τη διάρκεια της υψηλής περιόδου υπάρχουν πολλές βάρκες κατάδυσης γύρω από τα δύο νησιά.

Το 2012, το CNN κατετάξε τα δύο νησιά στην ένατη θέση σε μια λίστα με τις 50 καλύτερες τοποθεσίες για κατάδυση στον κόσμο, και η δεύτερη στην Ερυθρά Θάλασσα.

## Παραπομπές


Κατηγορία:Νησιά της Αιγύπτου στην Ερυθρά θάλασσα
Κόλπος των Αράβων

Ο **Κόλπος των Αράβων** (*[[αραβικά]] : خليج العرب*, *Καλίχ Ελ Αράμπ*) είναι κόλπος της Αιγύπτου στη Μεσόγειο θάλασσα.

Περιέχει το νοτιότερο σημείο της Θάλασσας της Λεβαντίνης, η οποία βρίσκεται περίπου 92 χιλιόμετρα δυτικά-νοτιοδυτικά του κέντρου της Αλεξάνδρειας.

Γεωλογικά, ο κόλπος είναι το αποτέλεσμα συγκλίτης λεκάνης του Αραβικού Κόλπου από μια διαδοχή σύγκλινων κατά μήκος της βόρειας ακτής της Αφρικής.

Ακριβώς δυτικά από την κορυφή του κόλπου βρίσκεται το Ελ Αλαμέιν.

Ο *"Αράβιος κόλπος"* του Στράβωνα, τον οποίο αναφέρει στο ΙΖ´ των Γεωγραφικών διαφέρει από τον Κόλπο των Αράβων: ο Αράβιος κόλπος μαζί με τον Περσικό πλαισιώνουν την Αραβική χερσόνησο, άρα ο Αράβιος κόλπος πρόκειται για παλαιή ονομασία της Ερυθράς Θάλασσας, ενώ ο Κόλπος των Αράβων βρίσκεται βορειοδυτικότερα, δυτικά της Αλεξάνδρειας.

## Παραπομπές


Κατηγορία:Κόλποι της Αιγύπτου
Λιβεριανές εκλογές Γερουσίας (2014)

**Εκλογές για Γερουσία** διεξήχθησαν στη Λιβερία στις 20 Δεκεμβρίου 2014. Στις εκλογές εξελέγησαν οι μισοί γερουσιαστές από τη Γερουσία.

## Πλαίσιο
Η αρχική ημερομηνία διεξαγωγής των εκλογών ήταν η 14η Οκτωβρίου 2014, όπως ορίζεται από το σύνταγμα της χώρας. Ωστόσο, η ψηφοφορία αναβλήθηκε ως τις 16 Δεκεμβρίου εξαιτίας της επιδημίας του ιού Έμπολα. Λίγο πριν τις 16 Δεκεμβρίου οι εκλογές αναβλήθηκαν ξανά για τις 20 Δεκεμβρίου.

Στις αρχές Δεκεμβρίου η πρόεδρος Έλεν Τζόνσον-Σίρλιφ απαγόρευσε τις πολιτικές συγκεντρώσεις φοβούμενη ότι θα μπορούσαν να μεταδώσουν τον ιό.

Συνολικά 139 υποψήφιοι διεκδίκησαν 15 έδρες και ανάμεσά τους ήταν ο πρώην ποδοσφαιριστής Τζορτζ Γουεά. Κατήλθαν υποψήφιοι από 14 κόμματα, ενώ 26 άτομα κατέβηκαν ως ανεξάρτητα.

## Αποτελέσματα

## Παραπομπές


## Εξωτερικοί σύνδεσμοι
*Λίστα υποψηφίων Εθνική Επιτροπή Εκλογών

2014
Κατηγορία:Εκλογές του 2014
Θάλασσα του Λεβάντε

Η **Θάλασσα του Λεβάντε**, ονομασία για την Ανατολική Μεσόγειο, είναι το ανατολικό τμήμα της Μεσογείου Θάλασσας. Στα βόρεια υπάρχει η τουρκική ακτή και η Κύπρος, οριοθετείται έπειτα στα ανατολικά από τη Συρία, τον Λίβανο και Παλαιστίνη, και στα νότια από την Αίγυπτο και τη Λιβύη. Στα βορειοδυτικά συνορεύει με το Αιγαίο Πέλαγος και στα δυτικά με το Λιβυκό Πέλαγος. Το δυτικό όριο της γραμμής είναι από το ακρωτήριο Ρας αλ Χιλάλ στις ακτές της Λιβύης έως το νησί της Γαύδου νότια της Κρήτης. Μεγαλύτερο νησί στην Ανατολική Μεσόγειο είναι η Κύπρος. Το μεγαλύτερο βάθος είναι τα 4384 μέτρα στη θαλάσσια «Τάφρο του Πλίνιου», περίπου 80 χιλιόμετρα νότια της Κρήτης. Ο γεωγραφικός αυτός χώρος έχει επιφάνεια 320.000 τ.χλμ.

Το βόρειο τμήμα της Θάλασσας του Λεβάντε μεταξύ Κύπρου και Τουρκίας είναι γνωστό ως Κιλικιακό Πέλαγος. Επίσης στο βόρειο τμήμα της τρεις μεγάλοι κόλποι είναι ο κόλπους της Αλεξανδρέττας (Ισκεντερούν), ο κόλπος της Μερσίνας στα βορειοανατολικά και ο κόλπος της Αττάλειας στα βορειοδυτικά.

Στην αρχαιότητα η θαλάσσια περιοχή από το Καρπάθιο Πέλαγος έως την αιγυπτιακή ακτή ήταν γνωστό ως *Αιγυπτιακή Θάλασσα*. Η θαλάσσια περιοχή κατά μήκος της φοινικικής ακτής στα σημερινά κράτη της Συρίας, του Λιβάνου και του Ισραήλ λεγόταν *Φοινικική Θάλασσα* και στα Λατινικά *Mare Phoenicium*.

## Παραπομπές


## Εξωτερικοί σύνδεσμοι
* 

Κατηγορία:Υδάτινα σώματα της Ελλάδας
Κατηγορία:Θάλασσες και πελάγη της Ελλάδας
Κατηγορία:Υδάτινα σώματα της Αιγύπτου
Κατηγορία:Υδάτινα σώματα της Λιβύης
Κατηγορία:Θάλασσες και πελάγη της Τουρκίας
Κατηγορία:Γεωγραφία της Κύπρου
Κατηγορία:Υδάτινα σώματα της Συρίας
Κατηγορία:Υδάτινα σώματα του Ισραήλ
Κατηγορία:Γεωγραφία του Λιβάνου
Κατηγορία:Γεωγραφία της Παλαιστίνης
Κατηγορία:Μεσόγειος Θάλασσα
Μιλάγρος Σμολ

Η **Μιλάγρος Σμολ** (*Milagros Schmoll*) ισπανική  προφορά ΔΦΑ: [miˈlaɣɾos], γεννημένη στις 27 Απριλίου 1978 στο Μπουένος Άιρες, είναι αργεντινή μοντέλο μόδας. 

Άρχισε να εργάζεται στο μοντελισμό το 2003 και έχει εμφανιστεί στα εξώφυλλα του Οκτωβρίου του 2006 και του Φεβρουαρίου του 2008 του ιταλικού *[[Marie Claire]]* και στα εξώφυλλα του Ιουλίου του 2007 και του Μαΐου του 2008 του αργεντίνικου και βρετανικού *[[Elle]]* και  σε πολλά εξώφυλλα του *[[Vogue]]*.  

Έχει εργαστεί ως μοντέλο για τους Chanel, Lanvin, Ντιάνε φον Φύρστενμπεργκ, Hermès, Κριστιάν Ντιόρ, Κούστο Μπαρθελόνα, Όσκαρ ντε λα Ρέντα, Χουσεΐν Τσάλαγιαν, Κριστιάν Λακρουά, Baby Phat, Γκι Λαρός, μεταξύ άλλων. Το περιοδικό New York (περιοδικό) την ονομάζει μια μούσα για τον Ζαν-Πολ Γκοτιέ.

## Πηγές


## Εξωτερικοί σύνδεσμοι
* Η Μιλάγρος Σμολ στο Fashion Model Directory

Κατηγορία:Αργεντίνες μοντέλα
Ρωσική μπλέ γάτα

Η **ρωσική μπλε** είναι μια φυλή γάτας που έχει αργυρό-μπλε τρίχωμα. Είναι πολύ ευφυείς και παιχνιδιάρικες, αλλά τείνουν να είναι ντροπαλές με τους αγνώστους. Αναπτύσσουν στενούς δεσμούς με τους ανθρώπους τους και αναζητούνται ως κατοικίδια ζώα, λόγω της προσωπικότητάς τους.

## Καταγωγή
Η ρωσική μπλε είναι μια φυσική φυλή που μπορεί να έχει τις ρίζες της στο λιμάνι της Αρχάγγελσκ, στη Ρωσία. Επίσης μερικές φορές ονομάζεται **μπλε Αρχάγγελος**. Πιστεύεται ότι οι ναυτικοί πήραν τη ρωσική μπλε από τα νησιά Αρχάγγελος στη Μεγάλη Βρετανία και τη Βόρεια Ευρώπη στη δεκαετία του 1860. Η πρώτη καταγεγραμμένη εμφάνιση έξω από τη Ρωσία ήταν το 1875 στο Crystal Palace στην Αγγλία.

## Παραπομπές


## Εξωτερικοί σύνδεσμοι

* CFA Russian Blue Breed Council
* Russian Blue Information 
* Blue Shorthaired Cat Information
* Stichting Blauwe Rus-Russian Blue Foundation

Κατηγορία:Φυλές γατών
Κόλπος του Αμπουκίρ

Ο **Κόλπος του Αμπουκίρ** (*[[αραβικά]] : خليج أبو قير*) είναι κόλπος της Αιγύπτου στη Μεσόγειο θάλασσα. Βρίσκεται μεταξύ της πόλης Αμπουκίρ κοντά στην Αλεξάνδρεια με όριο του το Ακρωτήριο Αμπουκίρ και το στόμιο του Νείλου, Ροζέττα. Στον κόλπο έχει βρεθεί και εξορύσσεται φυσικό αέριο που ανακαλύφθηκε στη δεκαετία του 1970.
σα στη θάλασσα και ανασκάπτονται.

Στον κόλπο έχει γίνει η Ναυμαχία του Νείλου, το 1798, όπου ο Οράτιος Νέλσον νίκησε τους Γάλλους του Ναπολέοντα. Από το όνομα του Βρετανού ναυάρχου ονομάζετασήμερα και η Νήσος Νέλσον που βρίσκεται στον κόλπο του Αμπουκίρ.

## Παραπομπές


## Εξωτερικοί σύνδεσμοι
* 

Κατηγορία:Κόλποι της Αιγύπτου
Κόλπος της Μακαντί

μικρογραφία|Πανόραμα του κόλπου
Ο **Κόλπος της Μακαντί** (*[[αραβικά]] : خليج مكادي*) είναι μικρός κόλπος της Αιγύπτου στην Ερυθρά Θάλασσα στα νότια της χώρας. Βρίσκεται 35 χλμ νότια της Χουργκάντα, στις ακτές του βρίσκεται το τουριστικό θέρετρο Μακαντί. 

Η περιοχή ενδείκνυνται για θαλάσσια σπορ κι έχει πολλούς κοραλλιογενής υφάλους για κατάδυση.

## Παραπομπές


Κατηγορία:Κόλποι της Αιγύπτου
Ακραία καιρικά φαινόμενα των ετών 535-536

Τα **ακραία καιρικά φαινόμενα των ετών 535-536** ήταν τα πιο σοβαρά καιρικά φαινόμενα και τα πιο παρατεταμένα βραχυπρόθεσμα επεισόδια κλιματικής ψύξης στο Βόρειο Ημισφαίριο τα τελευταία 2.000 χρόνια. Το γεγονός θεωρείται ότι είχε προκληθεί από ένα εκτεταμένο ατμοσφαιρικό πέπλο σκόνης που κάλυψε τη Γη, πιθανώς ως αποτέλεσμα από μια μεγάλη ηφαιστειακή έκρηξη στον Ισημερινό ή συντρίμμια από μετεωρίτες ή κομήτες από το διάστημα που έπεσαν στη Γη. Τα αποτελέσματά τους ήταν ευρέως διαδεδομένα, προκαλώντας εκτός εποχής καιρικές συνθήκες, καταστροφές των καλλιεργειών και λιμούς σε όλο τον κόσμο.

## Αποδεικτικά στοιχεία
Ο βυζαντινός ιστορικός Προκόπιος κατέγραψε το 536, στην έκθεσή του για τους πολέμους με τους Βανδάλους, ότι «κατά τη διάρκεια αυτού του έτους έλαβε χώρα ο φοβερότερος οιωνός, γιατί ο ήλιος έδωσε το φως του χωρίς φωτεινότητα ... και φαινόταν εξαιρετικά έντονα σαν έκλειψη Ηλίου, διότι οι σκιές που σχηματίζονταν (στο έδαφος) δεν ήταν σαφείς».

Τα γαελικά ιρλανδικά Χρονικά καταγράφουν τα εξής:
* «Καταστροφή των καλλιεργειών του ψωμιού στο έτος 536 μ.Χ.» - τα Χρονικά του Ulster.
* «Καταστροφή των καλλιεργειών του ψωμιού από τα χρόνια 536-539 μ.Χ.» - τα Χρονικά του Inisfallen.

Περαιτέρω φαινόμενα αναφέρθηκαν από διάφορες ανεξάρτητες πηγές της τότε εποχής:

* Χαμηλές θερμοκρασίες, ακόμη και χιόνι κατά τη διάρκεια του καλοκαιριού (χιόνι φέρεται να έπεσε τον Αύγουστο στην Κίνα κατά τη διάρκεια των βορειοανατολικών δυναστειών, γεγονός που προκάλεσε την καθυστέρηση της συγκομιδής).
* Ελάχιστη ως καμία παραγωγή και συγκομιδή στις καλλιέργειες, με αποτέλεσμα τεράστιους λιμούς.
* «Μια πυκνή, ξηρή ομίχλη» στη Μέση Ανατολή, την Κίνα και την Ευρώπη.
* Ξηρασία στο Περού, η οποία επηρέασε αρνητικά τον πολιτισμό των Μότσε.

## Δείτε επίσης
* Μινωική έκρηξη
* Πανώλη του Ιουστινιανού
* Έτος χωρίς καλοκαίρι, 1816

## Παραπομπές


## Περαιτέρω ανάγνωση
*
*
*
*
*
*
*
*David H. Levy (ed.), *The Scientific American Book of the Cosmos*, ISBN 0-312-25453-9, 2000.
*
*
*

## Εξωτερικοί σύνδεσμοι
*"536 and all that", από το Real Climate, Μάρτιος 2008.
*CCNet Debate: The Ad 536-540 Mystery: Global Catastrophe, Regional Event or Modern Myth?

Κατηγορία:Μετεωρολογικά φαινόμενα
Κατηγορία:Φυσικές καταστροφές
Κατηγορία:Ιστορία της Βυζαντινής Αυτοκρατορίας
Βουλευτικές εκλογές του Ουζμπεκιστάν (2014-15)

**Βουλευτικές εκλογές** διεξήχθησαν στο Ουζμπεκιστάν στις 21 Δεκεμβρίου 2014, με έναν δεύτερο γύρο να διεξάγεται στις 4 Ιανουαρίου 2015 για το νομοθετικό σώμα, ταυτόχρονα με εκλογές για επαρχιακά και περιφερειακά συμβούλια. Και τα 4 κόμματα που έλαβαν μέρος στις εκλογές πρόσκεινται στον πρόεδρο Ισλάμ Καρίμοφ.

## Πλαίσιο
Επί συνόλου 150 μελών στο Νομοθετικό Σώμα, τα 135 εκλέγονται άμεσα από τις μονοεδρικές τους περιφέρειες με τη χρήση του συστήματος των δύο γύρων. Άλλες 15 έδρες είναι προεπιλεγμένες για το Οικολογικό Κίνημα της χώρας, το οποίο εξέλεξε τα μέλη του σε μία συνάντηση στις 21 Δεκεμβρίου.
Οι παρατηρητές του ΟΑΣΕ επέκριναν την εκλογική διαδικασία,  τονίζοντας ότι οι εκλογές "στερούνταν το γνήσιο εκλογικό συναγωνισμό και το διάλογο". 

## Αποτελέσματα
Στον πρώτο γύρο, εξελέγησαν 113 υποψήφιοι. Συνολικά οι έδρες στις εκλογές ήταν 135.
Στον δεύτερο γύρο σε 22 περιφέρειες, μόνο οι δύο πρώτοι υποψήφιοι του πρώτου γύρου διεκδίκησαν μια έδρα.

## Παραπομπές


## Εξωτερικοί σύνδεσμοι
*Κεντρική Εκλογική Επιτροπή Δημοκρατίας του Ουζμπεκιστάν

2014
Κατηγορία:Εκλογές του 2015
Κατηγορία:Εκλογές του 2014
Έλληνες της Μάλτας

Οι **[[Έλληνες]]** έχουν μια μακραίωνη επαφή με τη **[[Μάλτα]]**, από τους αρχαίους ήδη χρόνους όταν και χρησιμοποιούσαν το νησί ως εμπορικό σταθμό κατά τον εμπορικό ανταγωνισμό τους με τους Φοίνικες.

## Νεότερη εποχή
Κατά τον 16ο αιώνα, αρκετοί Έλληνες βρήκαν καταφύγιο στη Μάλτα, προερχόμενοι από τις ελληνικές περιοχές υπό οθωμανική κυριαρχία, και το 1560 έχτισαν τον Ιερό Ναό του Αγίου Νικολάου στη Βαλέτα. Αργότερα μετά την προσχώρηση του ορθοδόξου ιερέα στους ουνίτες ο ναός περιήλθε στους λατίνους. Στις 2 Ιουλίου 1816 οι Έλληνες Ιδρύουν τον ιερό ναό του Αγίου Γεωργίου   στη Βαλέτα, η οποία είναι η μοναδική ορθόδοξη εκκλησία στο νησί σήμερα. 

Ίδιαίτερα σημαντική προσωπικότητα των Ελλήνων της Μάλτας υπήρξε ο εθνικός ευεργέτης Ιωάννης Παπάφης (1792-1886), ο οποίος καταγόταν από τη Θεσσαλονίκη, μετανάστευσε στη Μάλτα στις αρχές του 19ου αιώνα, και έζησε εκεί -Βαλέτα και Ραμπάτ- ως το τέλος της ζωής του, το 1886, συνεισφέροντας σημαντικά στην τοπική κοινωνία, καθώς και υποστηρίζοντας οικονομικά την ελληνική επανάσταση και το μετέπειτα νεοσύστατο ελληνικό κράτος.

Ο Ιωάννης Γεννάδιος (1844-1932), Έλληνας διπλωμάτης στη Μεγάλη Βρετανία και εθνικός ευεργέτης της Ελλάδας, αποτελεί επίσης αξιομνημόνευτη προσωπικότητα της εποχής αυτής έχοντας ζήσει τα νεανικά του χρόνια στη Μάλτα.

## Σύγχρονη εποχή
Το ελληνικό στοιχείο στη Μάλτα σήμερα αποτελείται από 700 περίπου άτομα (νέας και μέσης ηλικίας) που αφίχθηκαν κατά τα τελευταία έτη για βιοποριστικούς λόγους λόγω της συρρίκνωσης της οικονομικής δραστηριότητας στη χώρα μας καθώς και από 20 περίπου άτομα που έχουν εγκατασταθεί από τις προηγούμενες δεκαετίες (κυρίως τρίτης ηλικίας). Πέραν των ως άνω 720 περίπου ατόμων, στη Μάλτα δραστηριοπείται μικρός αριθμός Ελλήνων επιχειρηματιών χωρίς αυτοί να διαβιούν συνεχώς στη Μάλτα, την οποία όμως επισκέπτονται σε τακτά χρονικά διαστήματα. Κυριότερη ελληνική επένδυση (από το 2004) είναι εκείνη της ελληνικής εταιρείας Intralot στη μαλτέζικη Maltco. Σε ό,τι αφορά την ναυτιλιακή πτυχή, μπορεί μεν το 71% της χωρητικότητας του υπό τη σημαία της Μάλτας στόλου να αφορά πλοία ελληνικών συμφερόντων, πλην όμως το μόνο συνδετικό στοιχείο με τη Μάλτα είναι το νηολόγιό της χωρίς την ενεργό εδώ ύπαρξη ναυτιλιακών γραφείων. Οι Έλληνες που διαβιούν στη Μάλτα έχουν ως σημείο αναφοράς την Ελληνική Κοινότητα Μάλτας καθώς και την ελληνορθόδοξη εκκλησία του Αγίου Γεωργίου, οι οποίες και συλλειτουργούν το Τμήμα Ελληνικής Γλώσσης για Έλληνες και για ενηλίκους μαθητές. Στο νησί λειτουργεί επίσης η ελληνική καθολική εκκλησία της Παναγίας της Δαμασκηνής που κτίσθηκε τον 16ο αιώνα με χρήματα των τότε Ελλήνων κατοίκων της Μάλτας. Η εκκλησία της Παναγίας της Δαμασκηνής υπάγεται σήμερα στο Βατικανό, το οποίο διορίζει σ' αυτήν καθολικό ιερέα του ελληνικού εκκλησιαστικού τυπικού.

## Παραπομπές

Μαλτα
Εκλογές στο Γκουάμ

Το **Γκουάμ** εκλέγει σε επίπεδο εδάφους έναν κυβερνήτη και ένα κοινοβούλιο. Ο κυβερνήτης εκλέγεται από το λαό για θητεία 4 ετών. Το κοινοβούλιο αποτελείται από 15 μέλη τα οποία εκλέγονται για θητεία 2 ετών σε ανοικτό προκριματικό γύρο.
Λειτουργεί το πολυκομματικό σύστημα και στην πολιτική ζωή κυριαρχούν 2 κόμματα: το Ρεπουμπλικανικό και το Δημοκρατικό Κόμμα.

## Εκλογές και δημοψηφίσματα
### Πρόσφατες (2024)

## Προηγούμενες εκλογές
### 2008
Οι Δημοκρατικοί διατήρησαν την πλειοψηφία τους (με 10 έδρες έναντι 5 για τους Ρεπουμπλικάνους) στη Βουλή, με βάση τα αποτελέσματα των γενικών εκλογών, που διεξήχθησαν στις 4 Νοεμβρίου 2008. Η συμμετοχή στις εκλογές πλησίασε το 70%.. Παράλληλα, με ποσοστό άνω του 50% οι ψηφοφόροι τάχθηκαν κατά μιας πρότασης για νομιμοποίηση των τυχερών παιχνιδιών σε καζίνο στο Ταμούνινγκ (Tamuning).

### 2012
Οι επόμενες εκλογές  έγιναν στις 6 Νοεμβρίου 2012 μαζί με ένα δημοψήφισμα που αφορούσε την πρωτοβουλία για ένα παιχνίδι bingo με σκοπό το κέρδος. Το Δημοκρατικό Κόμμα κέρδισε 9 από τις 15 έδρες στη Βουλή, ενώ το δημοψήφισμα καταψηφίστηκε από το 64,8% των ψηφοφόρων.

### 2014
Εκλογές διεξήχθησαν στις 4 Νοεμβρίου 2014. Κυβερνήτης επανεξελέγη ο Ρεπουμπλικανός Έντι Κάλβο με 63,69% έναντι 35,97% για τον Καρλ Γκουτιέρες. Στη Βουλή, οι Δημοκρατικοί με 9 έδρες κέρδισαν τους Ρεπουμπλικανούς (6 έδρες). Η Δημοκρατική Μαντλίν Μπόρνταλο εξελέγη αντιπρόσωπος του Γκουάμ στην αμερικανική Βουλή με ποσοστό 57,8%. Τέλος, έγινε και δημοψήφισμα για τη νομιμοποίηση της μαριχουάνα για ασθενείς, το οποίο υπερψηφίστηκε 56,48%.

### 2018
Οι Εκλογές διενεργήθηκαν στις 6 Νοεμβρίου 2018. Η Λου Λέον Γκερέρο εξελέγη πρώτη γυναίκα κυβερνήτης.

### 2020

### 2022
Στις 8 Νοεμβρίου 2022 διεξήχθησαν εκλογές για Κυβερνήτη και επανεξελέγη η Δημοκρατική Λου Λέον Γκερέρο με ποσοστό 55,4% έναντι 44% για το Ρεπουμπλικανό Φελίξ Καμάτσο. Στις βουλευτικές εκλογές, για πρώτη φορά από το 1993 οι Ρεπουμπλικανοί κέρδισαν τον αντιπρόσωπο (Τζέιμς Μόιλαν) στην αμερικανική Βουλή. Ωστόσο, οι Δημοκρατικοί διατήρησαν την πλειοψηφία των εδρών με 9 έδρες στη Βουλή έναντι 6 για τους Ρεπουμπλικάνους.

## Παραπομπές



Γκουαμ
ΑΣΚ Οτσέλουλ Γκαλάτσι

Η **ΑΣΚ Οτσέλουλ Γκαλάτσι** είναι ρουμανική, ποδοσφαιρική ομάδα από την πόλη Γκαλάτσι. Ιδρύθηκε το 1964 και έδρα της ομάδας είναι το Stadionul Oțelul, χωρητικότητας 13500 θεατών. 

Τις περισσότερες περιόδους της ιστορίας της συμμετείχε στην πρώτη κατηγορία του ρουμανικού πρωταθλήματος και εκπροσώπησε τη χώρα της στις ευρωπαϊκές διοργανώσεις μερικές φορές. Κέρδισε το πρώτο Πρωτάθλημα ποδοσφαίρου Ρουμανίας την περίοδο 2010-11 και προκρίθηκε απευθείας στου ομίλους του ΟΥΕΦΑ Τσάμπιονς Λιγκ 2010-11.

## Τίτλοι
* 1 **[[Πρωτάθλημα ποδοσφαίρου Ρουμανίας|Πρωτάθλημα Ρουμανίας]]**:  2011
* 1 **Σούπερ Καπ Ρουμανίας**:  2011

## Παραπομπές


## Εξωτερικοί σύνδεσμοι
* Επίσημος ιστότοπος
* Fans website
* Otelul Galati – A Dream came true – book in English
* Official Liga 1 stats of Oţelul Galaţi

Κατηγορία:Ποδοσφαιρικές ομάδες Ρουμανίας
Κατηγορία:Ιδρύσεις ποδοσφαιρικών ομάδων το 1964

Κατηγορία:Ποδοσφαιρικοί σύλλογοι με ιδιοκτήτες τους οπαδούς
ΦΚ Μπίχορ Οράντεα

Η **ΦΚ Μπίχορ Οράντεα** είναι ρουμανική, ποδοσφαιρική ομάδα από την Οράντεα. Ιδρύθηκε το 1958. Έδρα της ομάδας είναι το Stadionul Iuliu Bodola, χωρητικότητας 18000 θεατών. Η καλύτερη θέση που κατέκτησε ποτέ στο Πρωτάθλημα ποδοσφαίρου Ρουμανίας ήταν η 7η (1963-64, 1983-84) ενώ έχει κατακτήσει 5 φορές το πρωτάθλημα δεύτερης κατηγορίας.

## Εξωτερικοί σύνδεσμοι
* Επίσημη ιστοσελίδα 
* Fans website 
* Fan website  

Κατηγορία:Ποδοσφαιρικές ομάδες Ρουμανίας
Κατηγορία:Ιδρύσεις ποδοσφαιρικών ομάδων το 1958
ΚΦ Βραΐλα

Η **ΚΦ Βραΐλα**' είναι μια ρουμανική, ποδοσφαιρική ομάδα από την πόλη  Βραΐλα. Ιδρύθηκε το 1922. Συμμετέχει στη δεύτερη κατηγορία Ρουμανίας. Έδρα της ομάδας είναι το Stadionul Municipal, χωρητικότητας 18256 θεατών. Έχει κατακτήσει μία φορά το κύπελλο Ρουμανίας (1993). Καλύτερη θέση που κατέκτησε στο Πρωτάθλημα ποδοσφαίρου Ρουμανίας ήταν η 6η την περίοδο 1991-92.

## Παραπομπές


Κατηγορία:Ιδρύσεις ποδοσφαιρικών ομάδων το 1922
Κατηγορία:Ποδοσφαιρικές ομάδες Ρουμανίας
ΦΚ Μπρασόβ

Η **ΦΚ Μπρασόβ** είναι επαγγελματική ποδοσφαιρική ομάδα από την πόλη Μπρασόβ. Ιδρύθηκε το 1936. Μετράει 41 συμμετοχές στο Πρωτάθλημα ποδοσφαίρου Ρουμανίας. Έδρα της ομάδας είναι το Stadionul Silviu Ploeșteanu, χωρητικότητας 8800 θεατών. Την περίοδο 1959-60 ήταν φιναλίστ του πρωταθλήματος. Έχει αναδειχθεί 6 φορές πρωταθλήτρια δεύτερης κατηγορίας. Επίσης, έχει κατακτήσει το Βαλκανικό κύπελλο συλλόγων 1960-61.

## Εξωτερικοί σύνδεσμοι
*  Επίσημη ιστοσελίδα

Κατηγορία:Ποδοσφαιρικές ομάδες Ρουμανίας
Κατηγορία:Ιδρύσεις ποδοσφαιρικών ομάδων το 1936
Κατηγορία:Ποδοσφαιρικοί σύλλογοι με ιδιοκτήτες τους οπαδούς
Κατηγορία:Μπρασόβ
Δαμασίας της Αμφίπολης

Ο **Δαμασίας της [[Αμφίπολη|Αμφίπολης]]**, αναφέρεται στους Πάπυρους της Οξυρρύγχου ως ο νικητής του αγωνίσματος του σταδίου στους 115ους ολυμπιακούς αγώνες της αρχαιότητας το 320 π.Χ..

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαία Αμφίπολις
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Μακεδόνες ολυμπιονίκες
Κατηγορία:Αρχαίοι ολυμπιονίκες (4ος αιώνας π.Χ.)
ΦΚ Πετρόλουλ Πλοϊέστι

Η **ΦΚ Πετρόλουλ Πλοϊέστι** είναι μια ρουμανική, ποδοσφαιρική ομάδα από το Πλοέστι, Πράχοβα. Συμμετέχει στο Πρωτάθλημα ποδοσφαίρου Ρουμανίας. Ιδρύθηκε το 1924. Έδρα της ομάδας είναι το Ilie Oană Stadium, χωρητικότητας 15500 θεατών. Έχει κερδίσει 4 φορές το Πρωτάθλημα ποδοσφαίρου Ρουμανίας και 3 φορές το κύπελλο Ρουμανίας.

## Εξωτερικοί σύνδεσμοι
* 
* Official Facebook profile 
* Official Twitter profile
* FC Petrolul Ploiești at UEFA
* FC Petrolul Ploiești at Liga Profesionistă de Fotbal

Κατηγορία:Ποδοσφαιρικές ομάδες Ρουμανίας
Κατηγορία:Ιδρύσεις ποδοσφαιρικών ομάδων το 1924
Εθνική Ρουμανίας Κ-21 (ποδόσφαιρο ανδρών)

Η **Εθνική Ρουμανίας U21** είναι η εθνική ποδοσφαιρική ομάδα κάτω των 21 ετών της Ρουμανίας. Ελέγχεται από την Ποδοσφαιρική Ομοσπονδία Ρουμανίας. Συμμετέχει στο Ευρωπαϊκό πρωτάθλημα ποδοσφαίρου U21 το οποίο διεξάγεται κάθε δύο χρόνια. Καλύτερη επίδοση της ομάδας είναι η πρόκριση στην τελική φάση του Ευρωπαϊκού πρωταθλήματος U21 1998. Πετυχαίνοντας το απόλυτο των 8 νικών στα προκριματικά, προκρίθηκε στην τελική φάση, όπου αποκλείστηκε στα προημιτελικά από την Ολλανδία με 2-1.

## Δείτε ακόμη
* Εθνική Ρουμανίας (ποδόσφαιρο ανδρών)
* Εθνική Ρουμανίας U20 (ποδόσφαιρο ανδρών)
* Εθνική Ρουμανίας U19 (ποδόσφαιρο ανδρών)
* Εθνική Ρουμανίας U17 (ποδόσφαιρο ανδρών)

## Εξωτερικοί σύνδεσμοι
* UEFA Under-21 website  Contains full results archive
* The Rec.Sport.Soccer Statistics Foundation Contains full record of U-21/U-23 Championships.
* FRF.ro

Κατηγορία:Εθνική Ρουμανίας (ποδόσφαιρο)
Κατηγορία:Εθνικές ομάδες ποδοσφαίρου Κ-21 Ευρώπης
Κόλπος Φαούλ

Ο **Κόλπος Φαούλ** (*[[αραβικά]] : خليج كريهة*) είναι κόλπος της Αιγύπτου στην Ερυθρά Θάλασσα στα νότια της χώρας. Το βόρειο όριο του κόλπου είναι η χερσόνησος Ρας Μπανάς. στις ακτές του είναι η αρχαία Βερινίκη και η σύγχρονη πόλη Μεντινέτ ελ Χαράς. Στον κόλπο βρίσκονται πολλά κοραλλιογενή νησιά δημοφιλής τουριστικοί προορισμοί. Όλος ο κόλπος αποτελεί τμήμα του εθνικού πάρκου Έλβα.

Ο κόλπος κατά την αρχαιότητα αναφέρεται με τη ονομασία *"Ακάθαρτος κόλπος"*. 

## Παραπομπές


Κατηγορία:Κόλποι της Αιγύπτου
Βεστερός ΣΚ

Η **Βεστερός ΣΚ** είναι μια σουηδική, ποδοσφαιρική ομάδα από την πόλη Βεστερός. Ιδρύθηκε στις 29 Ιανουαρίου 1904. Συμμετέχει στην τρίτη κατηγορία Σουηδίας. Έδρα της ομάδας είναι το Swedbank Park, χωρητικότητας 7044 θεατών. Η ομάδα έχει μια συμμετοχή στο Πρωτάθλημα ποδοσφαίρου Σουηδίας και 13 στη δεύτερη κατηγορία.

## Παραπομπές


## Εξωτερικοί σύνδεσμοι
* Västerås SK - Επίσημη ιστοσελίδα
* När himlen är grönvit - supporter site
* Fanatics - supporter site
* Västerås SK at svenskafans.com  - supporter site

Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 1904
ΑΦΚ Έσκιλστουνα

Η **ΑΦΚ Έσκιλστουνα** είναι μια σουηδική ποδοσφαιρική ομάδα με έδρα την ομώνυμη πόλη Έσκιλστουνα. Έδρα της ομάδας είναι το γήπεδο Τουναβάλλεν, χωρητικότητας 7.800 θεατών.

## Ιστορία ίδρυσης
Το ποδοσφαιρικό τμήμα του ιστορικού συλλόγου Βέσμπι ΙΚ (έτος ίδρυσης 1924), με έδρα τη συνοικία Ούπλαντς Βέσμπι της Στοκχόλμης, συγχωνεύτηκε το 2005 με τη νεοφώτιστη στη Σούπερεταν (δεύτερη κατηγορία) *ΦΚ Καφέ Όπερα*, ομάδα που ιδρύθηκε το 1991 από τον Ιταλό ιδιοκτήτη του ομώνυμου καφέ-νυχτερινού κέντρου της Στοκχόλμης, σχηματίζοντας την *ΦΚ Βέσμπι Γιουνάιτεντ*, η οποία "κληρονόμησε" το δικαίωμα συμμετοχής στη Σούπερεταν. Το 2007 ένας Ρώσος επιχειρηματίας ίδρυσε την *Αθλέτικ ΦΚ*, η οποία το 2010 εξαγόρασε την *ΦΚ Βέσμπι Γιουνάιτεντ*, συμμετέχοντας στη θέση αυτής στη "Ντιβίζιον 1" (τρίτη κατηγορία). Το 2012 η *Αθλέτικ ΦΚ* μετονομάστηκε σε *ΑΦΚ Γιουνάιτεντ*, ενώ μετά το τέλος της σεζόν 2013 μετέφερε την έδρα της από το Βέσμπι στο γήπεδο Σκύτεχολμς Ίντροτσπλατς στη Σόλνα. Η *Βέσμπι ΙΚ* με την ευκαιρία αυτή επανασύστησε ποδοσφαιρικό τμήμα, το οποίο όμως πέντε χρόνια αργότερα, το 2018 ανέστειλε τη λειτουργία του λόγω πτώχευσης. Η *ΑΦΚ Γιουνάιτεντ* μετά το τέλος της σεζόν 2016 άλλαξε το όνομά της σε ΑΦΚ Έσκιλστουνα και μετέφερε την έδρα της στο γήπεδο *Τουναβάλλεν* της Έσκιλστουνα, μιας πόλης που επί περίπου μισό αιώνα δεν είχε ποδοσφαιρική ομάδα στις δύο ανώτερες κατηγορίες. Άλλωστε η μετακίνηση της ομάδας στην Έσκιλστουνα προέκυψε κατόπιν πρωτοβουλίας-πρόσκλησης του τοπικού συλλόγου *Έσκιλστουνα Σίτι ΦΚ* (Eskilstuna City FC), ο οποίος ενσωμάτωσε το ανδρικό τμήμα του στην ΑΦΚ Έσκιλστουνα, ασχολούμενος πλέον μόνο με τμήματα υποδομής.

## Αγωνιστική ιστορία
Τη σεζόν 2016 η *ΑΦΚ Γιουνάιτεντ* κατέλαβε τη δεύτερη θέση στη Σούπερεταν και κέρδισε την άνοδό της για πρώτη φορά στην Άλσβενσκαν, όπου αγωνίστηκε το 2017 με τη νέα της πλέον επωνυμία *ΑΦΚ Έσκιλστουνα*. Στην πρώτη της σεζόν στην ανώτατη κατηγορία κατέλαβε την 16η (τελευταία) θέση και υποβιβάστηκε, επιστρέφοντας για τη σεζόν 2018 στη Σούπερεταν, όπου κατέλαβε την 3η θέση και το δικαίωμα διεκδίκησης της ανόδου σε διπλούς αγώνες μπαράζ. Εκεί κατάφερε να κερδίσει μέσα από τις αναμετρήσεις με τη 14η της Άλσβενσκαν Μπρομαποϊκάρνα την άμεση επάνοδό της για τη σεζόν 2019, από όπου όμως υποβιβάστηκε εκ νέου καταλαμβάνοντας και πάλι την τελευταία 16η θέση.

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 2007
ΙΦ Μπρομαποϊκάρνα

Η **ΙΦ Μπρομαποϊκάρνα** είναι μια σουηδικός, ποδοσφαιρικός σύλλογος. Ιδρύθηκε το 1942. Είναι ο μεγαλύτερος ποδοσφαιρικός σύλλογος στη Ευρώπη όσο αφορά τον αριθμό των ενεργών ομάδων όλων των ηλικιών. Το 2007 είχε 247 ομάδες και 3000 ποδοσφαιριστές. Είναι γνωστός για τις ακαδημίες τους, από τις οποίες προέκυψαν πολλοί ικανοί Σουηδοί ποδοσφαιριστές.

Η ποδοσφαιρική ομάδα ανδρών αγωνίζεται στη Σούπερεταν. Έδρα της είναι το Grimsta IP, χωρητικότητας 8000.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 
* 
* 

Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 1942
Φάλκενμπεργκς ΦΦ

Η **Φάλκενμπεργκς ΦΦ** είναι μια σουηδική, ποδοσφαιρική ομάδα από την πόλη Φάλκενμπεργκς. Ιδρύθηκε στις 3 Φεβρουαρίου 1928. Έδρα της ομάδας είναι το Falkenbergs IP, χωρητικότητας 5000 θεατών. Συμμετέχει στο Πρωτάθλημα ποδοσφαίρου Σουηδίας. Έχει κατακτήσει ένα πρωτάθλημα Σούπερεταν, το 2013.

## Παραπομπές


## Εξωτερικοί σύνδεσμοι
* 
* Falkenbergs FF - Επίσημη ιστοσελίδα
* Svenskafans.com - Supporter site (Swedish)

Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 1928
Calm Before the Storm

Το ***Calm Before the Storm*** είναι το πέμπτο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 7 Νοεμβρίου του 1987 μέσω της δισκογραφικής εταιρίας "Filmtrax Records".

## Ιστορία του δίσκου
Τον Σεπτέμβριο του 1986, εντάχθηκαν στο συγκρότημα οι κιθαρίστες Μάικ Χίκι και Τζιμ Κλερ. Η νέα σύνθεση έδωσε τις πρώτες της συναυλίες στη Βραζιλία, τον Δεκέμβριο του ίδιου έτους και τρεις μήνες αργότερα υπέγραψαν στη "Filmtrax Records", η οποία πραγματοποίησε συμφωνία με την "K-tel" για την αμερικάνικη κυκλοφορία του επόμενου τους άλμπουμ. Έναν μήνα πριν την κυκλοφορία του δίσκου, οι Venom περιόδευσαν στην Ιαπωνία, παίζοντας τρεις sold-out συναυλίες στην Οσάκα, το Κιότο και το Τόκιο.

Το "*Calm Before the Storm*" κυκλοφόρησε στις 7 Νοεμβρίου 1987, περιλαμβάνοντας έντεκα κομμάτια, μέρος των οποίων προερχόταν από την περίοδο των ηχογραφήσεων του "*Deadline*". Το συγκρότημα σκόπευε να κυκλοφορήσει το κομμάτι "*Under The Spell*" σε μορφή σινγκλ, κάτι το οποίο δεν πραγματοποιήθηκε ποτέ.

Ο δίσκος έλαβε θετικές κριτικές από τα έντυπα της εποχής, με το "Kerrang" να του δίνει 4,5 / 5, το "Metal Hammer" 5 / 7 και το "Metal Forces" 95%. Παρ' όλα αυτά, οι μετέπειτα κριτικές υπήρξαν πιο αρνητικές, με το "Allmusic" να του δίνει 2 / 5 αστέρια, το "Sputnik Music" μέσο όρο βαθμολογιών 2,3 / 5 και το "Metal Archives" 55%.

Το 1998, το άλμπουμ επανεκδόθηκε από τη "Neat Metal" με διαφορετικό εξώφυλλο, αλλά χωρίς επιπλέον κομμάτια. Επίσης, το κομμάτι "*Fire*" επανηχογραφήθηκε από το προσωπικό σχήμα του Cronos για τη συλλογή "*Venom*".

## Λίστα Τραγουδιών
1. **Black Xmas** *(Bray, Lant, Hickey, Clare)* - 2:57	  
2. **The Chanting of the Priests** *(Bray, Lant, Hickey, Clare)* - 4:25	  
3. **Metal Punk** *(Bray, Lant, Hickey, Clare)* - 3:24
4. **Under a Spell** *(Bray, Lant, Hickey, Clare)* - 4:09
5. **Calm Before the Storm** *(Bray, Lant, Hickey, Clare)* - 4:14
6. **Fire** *(Bray, Lant, Hickey, Clare)* - 2:42
7. **Krackin' Up** *(Bray, Lant, Hickey, Clare)* - 2:15
8. **Beauty and the Beast** *(Bray, Lant, Hickey, Clare)* - 3:49	  
9. **Deadline** *(Bray, Lant, Hickey, Clare)* - 3:17
10. **Gypsy** *(Bray, Lant, Hickey, Clare)* - 2:25
11. **Muscle** *(Bray, Lant, Hickey, Clare)* - 2:43

## Μέλη των Venom
Το "*Calm Before the Storm*" ηχογραφήθηκε από τους εξής μουσικούς:
* **[[Κόνραντ Λαντ|Cronos]]** - φωνητικά, μπάσο
* **Μάικ Χίκι** - κιθάρα
* **Τζιμ Κλερ** - κιθάρα
* **[[Άντονι Μπρέι|Abaddon]]** - τύμπανα

## Παραπομπές


## Πηγές
* Calm Before the Storm - Venom | Songs, Reviews, Credits, Awards | AllMusic
* Venom - Calm Before the Storm - Encyclopaedia Metallum: The Metal Archives
* Venom - Calm Before the Storm (album review) | Sputnikmusic
* 1986 HISTORY. Venom Collector Page venom black metal

Κατηγορία:Δισκογραφία των Venom
Κατηγορία:Άλμπουμ του 1987
2112 (άλμπουμ)

Το **2112** είναι το τέταρτο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 1 Απριλίου του 1976 μέσω της δισκογραφικής εταιρίας "Anthem Records".

## Ιστορία του δίσκου
Μετά την εμπορική αποτυχία του "*[[Caress of Steel]]*",  η δισκογραφική εταιρεία των Rush πίεσε το συγκρότημα με σκοπό την ηχογράφηση ενός άλμπουμ με πιο εμπορική κατεύθυνση, απευθυνόμενο στις επιθυμίες ενός ευρύτερου αγοραστικού κοινού. Παρ' όλα αυτά, το συγκρότημα αγνόησε τις επιθυμίες της "Anthem Records", παραρτήματος της "Mercury", ηχογραφώντας το "*2112*", με το ομώνυμο κομμάτι να ξεπερνάει το είκοσι λεπτά και να αποτελείται από επτά μέρη.

Ο δίσκος κυκλοφόρησε στις αρχές Απριλίου του 1976 ανεβαίνοντας στο # 61 του Billboard στις Ηνωμένες Πολιτείες, όντας ο πρώτος τους δίσκος που μπήκε στο Top-100. Έγινε χρυσός στις 16 Νοεμβρίου 1977 και πλατινένιος στις 25 Φεβρουαρίου 1981. Επίσης, σκαρφάλωσε στην πέμπτη θέση των τσαρτ της πατρίδας τους και έχει βραβευθεί ως διπλά πλατινένιος και ασημένιος στην Μεγάλη Βρετανία.

Οι στίχοι του ομώνυμου τραγουδιού αναφέρονται σε μία φανταστική ιστορία η οποία διαδραματίζεται το έτος 2112, όπου μία συγκεκριμένη κάστα ανθρώπων (*Priests of the Temples of Syrinx*) καθορίζει τον τρόπο γραφής και το περιεχόμενο εικόνων, τραγουδιών, συγγραμμάτων, κτλ. Η ιστορία περιστρέφεται γύρω από έναν πρωταγωνιστή ο οποίος μαθαίνει να παίζει κιθάρα και να γράφει την δική του μουσική, κάτι που αποστρέφεται η προαναφερθείσα κάστα, οδηγώντας τον στην αυτοκτονία. Μετά τον θάνατο του, οι άνθρωποι απελευθερώνονται από την τυραννία.

Το εξώφυλλο του δίσκου είναι δημιουργία του Νιλ Πιρτ και παρουσιάζει το "έμβλημα του αστρανθρώπου" για πρώτη φορά, ένα σήμα που υιοθέτησαν οι οπαδοί του σχήματος.

## Λίστα Τραγουδιών
1. **2112** *(Lee, Lifeson, Peart)* - 20:34
* I. "*Overture*" (0:00 - 4:33)
* II. "*The Temples of Syrinx*" (4:33 - 6:45)
* III. "*Discovery*" (6:45 - 10:14)
* IV. "*Presentation*" (10:14 - 13:56)
* V. "*Oracle: The Dream*" (13:56 - 15:56)
* VI. "*Soliloquy*" (15:56 - 18:17)
* VII. "*Grand Finale*" (18:17 - 20:34)
2. **A Passage to Bangkok** *(Lee, Lifeson, Peart)* - 3:32
3. **The Twilight Zone** *(Lee, Lifeson, Peart)* - 3:16
4. **Lessons** *(Lee, Lifeson)* - 3:51
5. **Tears** *(Lee, Lifeson)* - 3:30
6. **Something for Nothing** *(Lee, Lifeson)* - 3:59

## Θέσεις τσαρτ
***2112*** *(άλμπουμ)*

***Επίσημη κυκλοφορία: [[1 Απριλίου]] [[1976]]***

## Βραβεία
***2112*** *(άλμπουμ)*
Ηνωμένες Πολιτείες (*RIAA Certification*): 3 x πλατινένιος 
Καναδάς (*CRIA Certification*): 2 x πλατινένιος 
Ηνωμένο Βασίλειο (*BPI Certification*): Ασημένιος 

## Μέλη των Rush
Οι μουσικοί οι οποίοι ηχογράφησαν το "*2112*" ήταν οι εξής:
* **[[Γκέντι Λι]]** - φωνητικά, μπάσο, πλήκτρα
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* 2112 - Rush | Songs, Reviews, Credits, Awards | AllMusic
* Rush - 2112 (album review) | Sputnikmusic
* Rush - 2112 - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1976
Κοπτική περίοδος

Η **Κοπτική περίοδος** είναι μια άτυπη ονομασία για την ύστερη αρχαιότητα στην Αίγυπτο, μια εποχή που ορίζεται από τις θρησκευτικές αλλαγές στον αιγυπτιακό πολιτισμό από την ειδωλολατρία στον Κοπτικό Χριστιανισμό, μέχρι τη μουσουλμανική κατάκτηση της Αιγύπτου. Ξεκίνησε περίπου τον 3ο αιώνα και, ανάλογα με τις πηγές και τη χρήση, διήρκεσε μέχρι από την αισθητή μείωση του Χριστιανισμού στην Αίγυπτο, τον 9ο αιώνα, ή και με την άφιξη του Ισλάμ τον 7ο αιώνα. Αν και ο όρος χρησιμοποιείται ευρέως στον λαϊκό λόγο, η χρήση στον ακαδημαϊκό κόσμο γενικά αποφεύγεται λόγω της ασάφειάς του, ενώ οι όροι «ύστερη αρχαιότητα» και «βυζαντινή Αίγυπτος» μπορούν να οριστούν χρονολογικά.

Η κοπτική ορθόδοξη μορφή του χριστιανισμού, εξακολουθεί να έχει πολλούς οπαδούς στη χώρα προέλευσής του.

## Παραπομπές


Κατηγορία:Ιστορία της Αιγύπτου
Live at Monterey

***Live at Monterey*** είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή CD τον Οκτώβριο του 2007 μέσω της δισκογραφικής εταιρείας "Geffen Records". Η ηχογράφηση του πραγματοποιήθηκε στις 18 Ιουνίου 1967 στο "Φεστιβάλ Ποπ του Μοντερέι", στο πλαίσιο της προώθησης του άλμπουμ "*[[Are You Experienced?]]*".

Ο δίσκος περιέχει σχεδόν τα ίδια κομμάτια με το άλμπουμ "*[[Jimi Plays Monterey]]*", το οποίο είχε κυκλοφορήσει τον Φεβρουάριο του 1986, αλλά και το ομώνυμο βίντεο όπου στο τέλος του κομματιού "*Wild Thing*", ο Χέντριξ σπάει και βάζει φωτιά στην κιθάρα του, εικόνα η οποία αποτέλεσε το εξώφυλλο του "*Live at Monterey*".

## Τραγούδια του δίσκου
**1. Introduction** *(Jones)* - 0:39
**2. Killing Floor** *(Howlin' Wolf)* - 3:14
**3. Foxy Lady** *(Hendrix)* - 3:28
**4. Like a Rolling Stone** *(Dylan)* - 7:07
**5. Rock Me Baby** *(B. B. King, Josea)* - 3:37
**6. Hey Joe** *(Roberts)* - 5:11
**7. Can You See Me** *(Hendrix)* - 2:37
**8. The Wind Cries Mary** *(Hendrix)* - 3:53
**9. Purple Haze** *(Hendrix)* - 5:34
**10. Wild Thing** *(Taylor)* - 7:49

## Θέσεις τσαρτ
***Live at Monterey*** *(άλμπουμ)*

***Επίσημη κυκλοφορία: [[29 Οκτωβρίου]] [[2007]]***

## Τα μέλη του συγκροτήματος
Οι μουσικοί οι οποίοι ηχογράφησαν το "*Live at Monterey*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Νόελ Ρέντινγκ]]** - μπάσο
* **[[Μιτς Μίτσελ]]** - τύμπανα

## Παραπομπές


## Πηγές
* Live at Monterey - Jimi Hendrix | Songs, Reviews, Credits, Awards | AllMusic
* Jimi Hendrix Experience, The - Live at Monterey at Discogs
* Live at Monterey | Rolling Stone

Κατηγορία:Δισκογραφία του Jimi Hendrix
Κατηγορία:Άλμπουμ του 2007
Σερ (ποταμός)

Ο **Σερ** (, οξιτανικά: *Char*) είναι ποταμός της κεντρικής Γαλλίας, αριστερός παραπόταμος του ποταμού Λίγηρα. Πηγάζει στον νομό Κρεζ, βορειοανατολικά του Κροκ. Χύνεται στον Λίγηρα στο Βιλλαντρύ, δυτικά της Τουρ.

Ο ποταμός πλημμύρισε το 1940, καταστρέφοντας το Σατώ ντε Σενονσώ, που βρίσκεται πάνω στον ποταμό, και άλλα κτίσματα κατά μήκος της όχθης.

Νομοί και κωμοπόλεις κατά μήκος του ποταμού:
* Κρεζ 
* Αλιέ: Μονλυσόν
* Σερ: Σαιντ-Αμάντ-Μοντρόντ, Βιερζόν
* Λίγηρας και Σερ
* Εντρ και Λίγηρας: Τουρ

Κύριοι παραπόταμοι είναι, από την πηγή προς την εκβολή (Α: αριστερός/ Δ: δεξιός):

* (Α) Ταρντ
** (Α) Βουέιζ
* (Δ) Αμαρόν ή Λαμαρόν στο Μονλυσόν
* (Δ) Ωμάνς στο Μωλν
* (Δ) Υέβρ στο Βιερζόν, από το Μπερρύ
** (Α) Ωρόν
** (Δ) Κολέν
* (Α) Αρνόν στο Βιερζόν, από το Πτί-Μαρς
** (Α) Τεόλ
* (Δ) Σωλντρ 
* (Α) Φουζόν πάνω από το Σαιντ-Αινιάν

Οφείλει το όνομά του στην προ-ινδοευρωπαϊκή ρίζα kʰar, που σημαίνει «πέτρα».

## Πηγές
* http://www.geoportail.fr 
*Ο Σερ στην βάση δεδομένων Sandre

## Εξωτερικοί σύνδεσμοι
* 

Σερ
Σερ
Παρθενών Ζώδιας

Τα **Εθνικόφρονα Σωματεία Παρθενών Ζώδιας** (ή ο **Παρθενών Ζώδιας**) ήταν κυπριακή ποδοσφαιρική ομάδα από την Κάτω Ζώδια της επαρχίας Λευκωσίας.  Ιδρύθηκε το 1966. Η έδρα της ομάδας βρισκόταν στη Ζώδια, ωστόσο μετά το 1974 δεν μπορούσε να τη χρησιμοποιήσει λόγω της τουρκικής εισβολής και κατοχής. Η ομάδα είχε επαναδραστηριοποιηθεί στη Λεμεσό. Διαλύθηκε το 1979.

## Ιστορία
Ο Παρθενών ιδρύθηκε το 1966 ως πνευματικό και εθνικό κέντρο της Ζώδιας. Η ομάδα είχε ιδιόκτητο γήπεδο. Χρώματα είχε το μπλε και το άσπρο.  Αρχικά συμμετείχε στις διοργανώσεις της ΕΠΟΠΛ. Το 1970 εντάχθηκε στην δύναμη της Κυπριακής Ομοσπονδίας Ποδοσφαίρου (ΚΟΠ) ως ομάδα Γ΄ κατηγορίας. Την περίοδο 1971-72 τερμάτισε στην τέταρτη θέση και προβιβάστηκε στη Β΄ κατηγορία. 

Η τραγικότερη ημέρα στην ιστορία του σωματείου καταγράφεται το καλοκαίρι του 1974, με την κατάληψη της Κάτω Ζώδιας από τα τουρκικά στρατεύματα μετά την τουρκική εισβολή στην Κύπρο, γεγονός που κατέστησε το σωματείο προσφυγικό. Ο εκτοπισμός δημιούργησε πολλά προβλήματα στην ομάδα που βρέθηκε χωρίς έδρα, χωρίς αθλητικό υλικό και με τα μέλη και τους φιλάθλους της διασκορπισμένους σε ολόκληρη την Κύπρο. Η ομάδα επαναδραστηριοποιήθηκε στη Λεμεσό.

Συνέχισε για πέντε περιόδους στη Β΄ κατηγορία. Την περίοδο 1978-79 τερμάτισε στην τελευταία θέση και υποβιβάστηκε στη Γ΄ κατηγορία. Πριν από την έναρξη του πρωταθλήματος της περιόδου 1979-80 αποχώρησε και διαγράφηκε από την ΚΟΠ. Στην συνέχεια διαλύθηκε.





1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Παρθενών συμμετείχε στον Α΄ όμιλο.


## Παραπομπές


## Πηγές
*

## Βιβλιογραφία
*

## Δείτε επίσης
 
*Ποδόσφαιρο στην Κύπρο

## Εξωτερικοί σύνδεσμοι
*ΡΕΤΡΟ: ΕΘΝΙΚΟΦΡΩΝΑ ΣΩΜΑΤΕΙΑ ΠΑΡΘΕΝΩΝ ΖΩΔΙΑΣ

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Κυπριακοί προσφυγικοί αθλητικοί σύλλογοι
Κατηγορία:Ιδρύσεις ποδοσφαιρικών ομάδων το 1966
Κατηγορία:Κάτω Ζώδεια